Modarixan mədrəsəsi

Modarixan mədrəsəsi (özb. Modarixon madrasasi) — Buxara şəhərində yerləşən mədrəsə, memarlıq abidəsi. 1566-1567-ci ildə tikilmişdir. Tarixi Modarixan mədrəsəsi — Buxarada Abdulla xan mədrəsəsi ilə üzbəüz yerləşən memarlıq abidəsidir. Hər ikisi Qoşmədrəsə kompleksini təşkil edir. Memarlıq abidələri dar küçənin müxtəlif tərəflərində, bir-birinə yaxın məsafədə yerləşir. Hazırda mədrəsə Özbəkistanın maddi-mədəni irs daşınmaz əmlak obyektlərinin milli siyahısına daxildir. Bina qüdrətli Şeybani xanı II Abdullaxanın anasının şərəfinə ucaldılıb və adlandırılıb. Mədrəsə dördbucaqlı formada, tərəfləri 67x45 metr olmaqla iki mərtəbəlidir. Mədrəsənin ön tərəfində monumental peştək ucaldılmışdır. Əsas girişin üstündə hicriyə görə tikildiyi il haqqında məlumat verən mayolika poetik yazısı var. Kompleksin tərkibinə daxil olan hər iki mədrəsə XVI əsrdə Buxara memarlarının əldə etdiyi iqtisadi rasionalizmi nümayiş etdirir: bahalı üzlük materiallarının azaldılması, onların yalnız binaların əsas girişində və həyətində cəmlənməsi. İstinadlar Ədəbiyyat Модарихон мадрасаси — Национальная энциклопедия Узбекистана (узб.). — Ташкент, 2000—2005. Бабаджанова Г.Н., Колбинцев А.П., Маньковская Л.Ю. Ансамбль Кош-медресе // По древним городам Узбекистана. Ташкент. Самарканд. Шахрисабз. Бухара. Хива. — Москва: Профиздат, 1988. — С. 244. — 344 с. — 50 000 экз. — ISBN 5-255-00008-6.